**3. NAPIREND**

**E l ő t e r j e s z t é s**

**Mindszentkálla Község Önkormányzata Képviselő-testületének**

**2018. szeptember 26-i nyilvános ülésére**

**Tárgy: Káli-medence Idősek Otthona Mindszentkálla érdekképviseleti fórumába tag delegálása.**

**Előterjesztő: Németh László István, polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva jegyzőt helyettesítő**

 **aljegyző**

Tisztelt Képviselő-testület!

A Káli-medence Idősek Otthona Mindszentkálla intézményvezetője levélben kérte a Képviselő-testületet, hogy az Idősek Otthona érdekképviseleti fórumába a fenntartó október 1. napjával jelölje ki a képviselőjét.

A szociális igazgatásról és szociális ellátásokról szóló 1993. évi III. törvény 99. §-a szerint tartós bentlakásos intézmény fenntartója köteles a házirendben meghatározni az intézményi jogviszonyban állók és az ellátásra jogosultak érdekvédelmét szolgáló fórum megalakításának és tevékenységének - jogszabályban meghatározottak szerint kialakított – szabályait.

A Káli-medence Idősek Otthona Mindszentkálla Érdekképviseleti Fórum Szabályzatát Mindszentkálla Község Önkormányzata Képviselő- testülete 11/2018. (II.189.) számú határozatával elfogadta.

A Szabályzat szerint az érdekképviseleti fórum tagjai

* az intézményi ellátást igénybe vevők közül 2 fő,
* az ellátottak hozzátartozói, illetve törvényes képviselői közül 1 fő,
* az intézmény dolgozóinak képviseletében 1 fő,
* az intézmény fenntartó szervezet képviseletében 1 fő.

Az ellátást igénybe vevők és hozzátartozói, valamint az intézmény dolgozói *választás*, a fenntartót képviselő személy, pedig *kijelölés* alapján töltheti be a tisztséget.

A fenntartó szerv képviselőjét a Mindszentkálla község Önkormányzatának polgármestere jelöli ki, a képviselő testület jóváhagyja.

A megbízatás minden tag esetében *3 évre* szól.

A korábbi években a fenntartó részéről Szép László, képviselő volt az érdekképviseleti fórum tagja.

Kérem a Tisztelt Képviselő-testületet, hogy az előterjesztést megvitatni szíveskedjenek.

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**…………../2018. (…………..) HATÁROZATA**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla érdekképviseleti fórumába a fenntartó részéről ………………… delegálja.

Felelős: Németh László, polgármester

Határidő: 2018. október 1.